ועדת הפנים והגנת הסביבה, כנסת 20, פרוטוקול מספר 107, 2016-01-25 10:00

דוד אמסלם: רבותי, בוקר טוב לכולם.

דוד אמסלם: אני מתכבד לפתוח את ועדת הפנים והגנת הסביבה בנושא של חוק המדבירים.

דוד אמסלם: אני אתן קודם כל ליועץ המשפטי שלנו כמה הבהרות ואחר כך נעבור להצבעות.

דוד אמסלם: בבקשה, תומר.

<תומר רוזנר: בוקר טוב לכולם.

<תומר רוזנר: כפי שכולכם יודעים, אנחנו סיימנו אתה דיונים בהצעת החוק ובהסתייגויות של חברי הכנסת.

<תומר רוזנר: הועלתה טענת "נושא חדש" לגבי סעיף מסוים שהתייחס למשרד הביטחון.

<תומר רוזנר: הטענה הזאת נדחתה על ידי ועדת הכנסת באופן כזה שככל שהתיקון שהוצע נוגע לחוק הזה, הוא לא יהווה "נושא חדש" ולכן, נוכל להמשיך בדיון בהקשר זה.

<תומר רוזנר: אנחנו נגיע לסעיף הספציפי ונראה לכם בעקבות החלטת ועדת הכנסת מה מוצע.

<תומר רוזנר: אנחנו נציג כרגע, בקצרה, את השינויים שנעשו בעקבות הדיון הקודם בהסתייגויות שהתקבלו לפי הסדר.

<תומר רוזנר: השינוי הראשון - -

<לירון אדלר: השינוי הראשון זה השינוי שהמשרד להגנת הסביבה ביקש – אני אקריא אותו כי הוא לא מופיע בנוסח שנמצא לפניכם.

<לירון אדלר: זה בעמוד 6, סעיף 4(ג).

<לירון אדלר: יש שם סעיף לגבי תקנות: השר יכול לקבוע בתקנות סוגי פעולות הדברה שהן בעלות סיכון נמוך שיכול לבצע מדביר בדירות.

<לירון אדלר: המשרד להגנת הסביבה ביקש להוסיף כאן בסוף – אני אקרא את כל הסעיף: "(ג) השר, לאחר התייעצות עם שר הבריאות והוועדה המייעצת ובאישור ועדת הפנים והגנת הסביבה של הכנסת, רשאי לקבוע כי פעולות הדברה נוספות שהן בעלות סיכון נמוך לבריאות הציבור ולסביבה או פעולות הדברה המתבצעות בסוגי מבנים במקומות שאין בהם סיכון גבוה לבריאות הציבור או לסביבה, הן פעולות שמדביר בדירות רשאי לעסוק בהן או פעולות שמדביר בדירות רשאי לעסוק בהן בהנחייתו של מדביר במבנים ובשטח פתוח ובהתאם לתנאים ולהוראות שיקבע השר.

<לירון אדלר: "

<תומר רוזנר: כלומר, השינוי כאן הוא בעקבות החששות שהועלו והרצון שהועלה לאפשר ליצור אפשרות שתימשך הפרקטיקה של מדביר בדירות שיוכל לבצע פעולות שהן מעבר לאחריות הרגילה שלו בהנחיית אך לא בנוכחות מדביר מתקדם יותר, יוכל השר לקבוע בתקנות פעולות כאלה, לפרוצדורה שהוקראה כאן, שיוכל מדביר בדירות לבצע, בהנחיה של מדביר במבנים אך לא בהכרח בנוכחותו.

<תומר רוזנר: זאת אומרת, בעצם התקבלה כאן במידה רבה בקשה של ארגוני המדבירים השונים ושל כמה מחברי הכנסת לאפשר את הפרקטיקה הזאת של פעולה בהנחיה.

דוד אמסלם: הלאה.

<לירון אדלר: השינוי הבא הוא בסעיף 12(ג)(3) בעמוד 14.

<לירון אדלר: זה בעקבות ההסתייגות שהעלתה חברת הכנסת יעל כהן-פארן לגבי שימוש באמצעי הדברה שלא יגרמו סבל מיותר למזיקים.

<לירון אדלר: אנחנו הוספנו כאן את אחת מחובות המדביר: "יעשה שימוש באמצעים המתאימים ביותר להצלחת ההדברה, אשר פגיעתם באדם, בבעלי חיים אחרים ובסביבה קטנה ככל האפשר ואשר אין בהם כדי לגרום לסבל מיותר למזיקים.

<לירון אדלר: "

<תומר רוזנר: אני אסביר: ההסתייגות בקשה להוסיף בהגדרה של "אמצעי טיפול שאינם חומרי הדברה" שכשיש אפשרות להשתמש באמצעי טיפול מהסוג הזה, יהיה כתוב בהגדרה עצמה שאמצעי הטיפול לא יגרמו סבל מיותר למזיקים.

<תומר רוזנר: הוועדה קיבלה את הצעת התיקון הזאת אבל לאחר שעיינו בה היטב, השארתה בתחום ההגדרה היתה יוצרת תוצאה מעגלית שאמצעי טיפול שגורם סבל מיותר למזיקים עלול שלא להיחשב כאמצעי טיפול ואז אי אפשר לאסור אותו ולכן, אנחנו מציעים שהחלטת הוועדה תיושם בכך שזה לא ייכתב בהגדרה אלא בסעיף 12(ג)(3), כפי שהקריאה עורכת הדין אדלר במובן הזה שכאשר נעשה שימוש באמצעי טיפול, ייבחר אמצעי טיפול שאינו גורם סבל מיותר למזיקים.

<תומר רוזנר: אנחנו מבקשים לדעת אם זה מקובל על חברי הוועדה.

דוד אמסלם: הלאה.

<לירון אדלר: סעיף 12(ד), באותו עמוד למטה, בעקבות ההסתייגות לגבי הדברה באיוד - כתבנו כאן: "הדברה באיוד תבוצע בידי שני מדבירים, שבידי אחד מהם לפחות רישיון מדביר באיוד.

<לירון אדלר: " זה במקום המצב הקודם, ששניהם היו צריכים להיות עם רישיון באיוד.

<תומר רוזנר: כלומר, מדביר באיוד יוכל להסתייע במקרה הזה במדביר מסוג אחר, גם מדביר בדירות וגם מדביר במבנים ולא רק מדביר באיוד.

<תומר רוזנר: זאת הצעה שהתקבלה במסגרת הדיון בהסתייגויות.

<לירון אדלר: השינוי הבא הוא בסעיף 43, הקראנו את זה גם בדיון הקודם, בעמוד 35 סעיף 43 – הוחלט על זה בדיון הקודם ורק שינינו פה את הנוסח, בסעיף 43(א) – "על גביית קנסות ועיצומים כספיים לפי חוק זה יחול חוק המרכז לגביית קנסות, אגרות והוצאות, תשנ"ה-1995.

<לירון אדלר: " ובסעיף (ב), הסיפא שהתייחסה לגבי קנס שהוטל עקב הפעלת סמכותו של עובד רשות מקומית – אנחנו מחקנו אותה בגלל שהושמטה מהחוק האפשרות שכרגע יהיו עובדי רשויות מקומיות שיוכלו לאכוף את החוק.

<לירון אדלר: השינוי הבא הוא בעמוד 36 בסעיף 45 – בעקבות הערה שהושמעה כאן, בדיון, אנחנו מציעים להוסיף סעיף קטן (ב) שאומר ככה: "על אף האמור בסעיף קטן (א), נקבע בהוראת דין כי פעולה מסוימת שהוראות סעיף קטן (א) חלות עליה, תבוצע בידי מדביר בלבד, יחולו הוראות חוק זה על אותה פועלה בשינויים המחויבים.

<לירון אדלר: "

<תומר רוזנר: אני רק אסביר בקצרה כדי שיהיה ברור על מה מדובר: החוק הזה מסייג את עצמו, לצערנו הרב, ולא מחיל את ההסדרים שיש פה על שורה ארוכה של פעולות הדברה, ובהם הדברה חקלאית וכולי אבל ישנם מקרים שבהם גם במסגרת ההדברה שהחוק הזה לא חל עליה נקבע בהסדרים אחרים שמחוץ לחוק הזה כגון בתקנון לפי חוק הגנת הצומח, שפעולו מסוימות יכולות להתבצע רק אמצעות מדביר שהחוק הזה חל עליו.

<תומר רוזנר: הסעיף שהוסף כאן נועד להבהיר שבמקרה כזה, שבדין אחר יוחדה פעולה למדביר, יחולו כל ההסדרים שבחוק הזה על אותה פעולה כשהמדביר מבצע אותה.

<תומר רוזנר: כלומר, אם מדביר שמבצע פעולה שיוחדה למדביר בחוק אחר מבצע עבירה או עוולה או עושה פעולה אחרת שאסורה או שהוא מפר את כללי המשמעת וכולי, כל הסמכויות של המשרד להגנת הסביבה כלפיו יהיו כאילו הוא ביצע פעולה לפי החוק הזה, והמשרד יוכל להפעיל לגביו את הפיקוח ואת הסמכויות שיש בחוק הזה כך שייווצר מצב שבו גם אם פעולת הדברה שהיא פעולת הדברה חקלאית לכאורה אבל היא יוחדה למדביר, עדין המשרד יוכל לפקח עליה.

<קריאה: היא יוחדה למדביר לפי - - -

<תומר רוזנר: לפי דין אחר.

<קריאה: אבל כאמור בחוק זה, לפי ההגדרה.

<תומר רוזנר: המדביר הוא כאמור בחוק זה.

<קריאה: כן.

<נטע דרורי: זה צריך להיות "לפי דין: מכיוון - -

<תומר רוזנר: "לפי דין", נכון.

דוד אמסלם: הלאה.

<לירון אדלר: הסעיף הבא סעיף בעמוד 37, סעיף 46: זה סעיף ששינינו בעקבות העניין של "נושא חדש", של פיקוח על מערכת הביטחון.

<לירון אדלר: הסעיף המוצע הוא סעיף 46(ב): "(1) על אף האמור בסעיף 19 לחוק הגנת הסביבה, נוהל כמשמעותו באותו סעיף, לעניין חוק זה, ייקבע על ידי השר לאחר התייעצות עם השר הממונה כהגדרתו בפרק ד' לאותו חוק; נוהל כאמור וכל תיקון בו יובא לידיעת ועדת הפנים והגנת הסביבה של הכנסת.

<לירון אדלר: (2) נוהל ראשון לפי פסקה (1) ייקבע בתוך 90 יום מיום פרסומו של חוק זה.

<לירון אדלר: "

<תומר רוזנר: אני אסביר שוב: בתחילה הוצע כאן, על ידי יושב ראש הוועדה שיתוקן חוק הגנת הסביבה והנוהל שמתייחס לכלל החוקים שהחוק ההוא מטפל בהם, - - - בהתייעצות עם הממונה על מערכת הביטחון ולא בהסכמתו.

<תומר רוזנר: בעקבות זאת, כפי שאמרתי, נטענה טענת "נושא חדש".

<תומר רוזנר: הטענה נדונה בוועדת הכנסת ונדחתה בחלקה, באופן כזה שוועדת הכנסת קבעה שככל שמדובר בחוק זה, לא מדובר בנושא חדש.

<תומר רוזנר: לכן, הסעיף שמוצע כאן בעצם משקף את העובדה שהשינוי יתבצע רק לגבי חוק זה.

<תומר רוזנר: לגבי שאשר החוקים שמופיעים בחוק הגנת הסביבה, יימשך ההסדר הקיים שהנוהל שמיישם את הוראות החוק צריך להיקבע בהסכמה בין השרים.

<תומר רוזנר: נמסר לנו על ידי נציגי משרד המשפטים כי בכוונתם להביא בקרוב את הנושא לדיון בפני היועץ המשפטי לממשלה או המשנה שלו כדי שתתקבל הכרעה כי כאמור בכל הנוגע לקביעת הנוהל, מתקיימת הפרה של החוק אשר קבע שהנוהל היה צריך להיקבע לפני כחמש שנים - -

דוד אמסלם: נכון, כמו על שאר הדברים.

<תומר רוזנר: - - והוא עדין לא נקבע.

<תומר רוזנר: לכן, נמסר לנו שבכוונת משרד היועץ המשפטי לממשלה לקיים דיון בנושא ולהכריע בו, לפחות למיטב הבנתנו בנושאים שקשורים ליועץ המשפטי לממשלה, בתקופה הקרובה ביותר.

<תומר רוזנר: אנחנו מקווים שבאמת הדבר ייעשה ונקבל על כך דיווח בוועדה, כמתחייב מהחוק כמובן.

דוד אמסלם: לא, לא, אנחנו סיימנו את הפרק הזה.

דוד אמסלם: בבקשה אמיר, שאלה.

אמיר אוחנה: מי ינהל חקירות?

אמיר אוחנה: האם המשרד להגנת הסביבה או מצ"ח?

אמיר אוחנה: זו המחלוקת שנוגעת לנושא שדיברת עליו כרגע.

אמיר אוחנה: האם יש החלטה בעניין הזה או שזה עדין שנוי במחלוקת?

<תומר רוזנר: לגבי השאלה לגבי ניהול חקירות – המחוקק הכריע כבר.

<תומר רוזנר: המחוקק הכריע בחוק הגנת הסביבה - -

<קריאות: זה לא נכון.

דוד אמסלם: חבר'ה, אנחנו כבר לא שם.

<תומר רוזנר: אני מציג את עמדתי, מה לעשות?

<תומר רוזנר: המחוקק הכריע בסעיף 5 לחוק הגנת הסביבה שלפקחים של הגנת הסביבה תהא סמכות לנהל חקירות.

<תומר רוזנר: בפרק ד' לחוק נקבע שהפעלת הסמכויות כלפי מערכת הביטחון תהא בהתאם להוראות פרק זה כאשר הדרך ליישום ההוראות, לא לשאלה אם יש סמכות או אין סמכות, היא צריכה להיקבע בנוהל.

<תומר רוזנר: הנוהל הזה לא מוסכם כי יש מחלוקת לגביו.

<תומר רוזנר: ולגבי כלל החוקים – היה צריך להיקבע נוהל בהסכמה אך לא נקבע בהסכמה ולכן, היתה הצעה של הוועדה להפוך את הדרישה להסכמה לדרישה להתייעצות.

<תומר רוזנר: זאת אומרת, שתתקיים התייעצות ותתקבל הכרעה על ידי השר הממונה על החוק.

אמיר אוחנה: זאת אומרת, כרגע אין החלטה מי מבצע חקירות בנושא הפרה, האם זה מצ"ח או שיש החלטה?

אמיר אוחנה: אני רוצה להבין.

דוד אמסלם: לא, הוא הסביר.

<תומר רוזנר: יש מחלוקת.

דוד אמסלם: - - דרך אגב, אמיר, על זה אנחנו דנים שתי ישיבות.

דוד אמסלם: אתה בא עכשיו ופותח את הדיון.

דוד אמסלם: בגדול, יש איזה שהוא חוק שכבר חוקק לפני חמש שנים, שהם היו צריכים להתקין את התקנות בהסכמה.

דוד אמסלם: הם לא תקנו את התקנות בהסכמה ולכן נקלענו למשבר עכשיו.

דוד אמסלם: לא משנה, יש שם עוד איזו שהיא אינסטנציה שיכולה לערב את ראש הממשלה והוא לא התערב, לא משנה.

דוד אמסלם: כרגע באנו וסיכמנו בוועדת הכנסת שבנושא הזה זה לא יהיה בהסכמה, זה יהיה בהתייעצות.

דוד אמסלם: נקודה.

דוד אמסלם: הצבא השיג על העניין, משרד הביטחון, לא הצבא, ובזה נגמר העניין.

דוד אמסלם: ועדת הכנסת החליטה ואנחנו מצביעים על זה עכשיו.

<קריאות: אנחנו יכולים להתייחס?

<קריאות: משרד המשפטים, לסעיף החדש שהוצע.

דוד אמסלם: בבקשה.

<רעות בינג: אני רק רוצה להגיד כמה מילים: הסעיף הזה נועד לפתור בעיה קונקרטית של איזו שהיא מחלוקת שקיימת היום בין המשרד להגנת הסביבה לבין צה"ל.

<רעות בינג: אני רוצה להדגיש: הנוהל שאליו התייחס הסעיף הוא הוא נוהל שמוסכם על כל גופי הביטחון למעט בסוגיה אחת שבה יש מחלוקת בין המשרד להגנת הסביבה לבין צה"ל, וזה באמת בשאלה של זהות הגוף החוקר.

<רעות בינג: הנושא הזה אמור להגיע למשנה ליועץ המשפטי לממשלה בעוד כשבועיים, ואמורה להיות בו הכרעה משפטית כי מדובר בשאלה משפטית כבדת משקל - -

אמיר אוחנה: אני מציע שהחקירה תנוהל במשותף.

דוד אמסלם: אמיר, אנחנו פה כבר לא בקטע.

דוד אמסלם: חמש שנים היה לכם לעשות את זה.

<רעות בינג: עוד כמה מילים: המשמעות של השינוי הזה בסעיף - לסעיף כזה יש השלכות רוחב.

<רעות בינג: מכיוון שעכשיו אמנם - -

דוד אמסלם: רעות, אין לי זמן לבזבז אותו סתם.

דוד אמסלם: את הטענות האלה השמעתם כבר בישיבה הקודמת.

דוד אמסלם: עלינו כבר לוועדת הכנסת, הכרענו בעניין, יש לך משהו חדש לומר?

<רעות בינג: כן כי אני חושבת שבדיונים הקודמים לא חידדנו - -

דוד אמסלם: גם אם תחדדי, זה כבר לא חשוב.

דוד אמסלם: הייתי צריכה לחדד את זה בוועדת הכנסת, נגמר העניין.

דוד אמסלם: יש לך משהו חדש לומר?

<רעות בינג: עוד שתי מילים: אני רוצה להגיד שלנושא הזה יש השלכות רוחב - -

דוד אמסלם: אנחנו הבנו את זה.

דוד אמסלם: תודה רבה.

דוד אמסלם: אנחנו סיימנו את הסיפור?

<ישי יודקביץ: אדוני היושב ראש, אנחנו לא מסכימים לנוסח המתוקן של הוועדה.

דוד אמסלם: מי זה "אנחנו"?

<ישי יודקביץ: משרד הביטחון וצה"ל.

<ישי יודקביץ: אנחנו לא מסכימים לנוסח שהוקרא פה.

דוד אמסלם: אתם לאורך כל הדרך לא הסכמתם.

<ישי יודקביץ: נכון, אנחנו חושבים שזה צריך להיות בהסכמה - -

דוד אמסלם: אין בעיה.

דוד אמסלם: מה חידשת לנו?

<ישי יודקביץ: כל מה שהיה בוועדת הכנסת זה שאתם לא תעשו את תיקון הרוחב שמשפיע על עשרים חוקים אבל זה לא הגיוני לעשות את התיקון שמשפיע רק על חוק המדבירים, שכל ההסדרים - -

דוד אמסלם: שניה, עצור.

<ישי יודקביץ: - - שהנוהל לגבי עשרים חוקים אחרים יהיה שונה.

<ישי יודקביץ: אז אני לא מבין את ההיגיון פה - -

דוד אמסלם: מה השם שלך?

<ישי יודקביץ: עורך דין ישי יודקביץ ממשרד הביטחון.

דוד אמסלם: עורך דין יודקביץ, אני מביא את ההתנגדות כבר לפחות שתי ישיבות.

דוד אמסלם: אנחנו הבאנו את זה לוועדת הכנסת ושר הביטחון כתב שני מכתבים וניסה לערער, הכל בסדר.

דוד אמסלם: אנחנו אחרי זה.

דוד אמסלם: דרך אגב, אם הייתם באים בידיים נקיות כבר היה לכם חמש שנים לתקן את זה ולהגיע להסכמות.

דוד אמסלם: אתם לא צריכים לבוא עכשיו ולהתבכיין.

דוד אמסלם: לכן, אנחנו מתקדמים בנושא, זה נגמר.

דוד אמסלם: יש עוד משהו?

<תומר רוזנר: כן, יש לנו שינוי לבקשת המשרד, והמשרד יסביר, לגבי מועד התחילה.

<תומר רוזנר: מה הבקשה שלכם?

<נטע דרורי: לגבי מועד התחילה, כרגע שהשארנו פתוח את השאלה האם זה ייקבע בפרק זמן מתוך תאריך הפרסום או בתאריך מסוים.

<נטע דרורי: יש יתרונות כמובן לשני הצדדים - -

דוד אמסלם: על מה אנחנו מצביעים?

<תומר רוזנר: מה אתם מבקשים?

דוד אמסלם: מה אתם מבקשים עכשיו?

<נטע דרורי: אנחנו מבקשים שיהיה כתוב עד 15 ביוני בתור תאריך קבוע, בתקווה שבאמת יהיה פרק זמן מספי - -

<תומר רוזנר: באמצע החודש זה לא מקובל.

דוד אמסלם: 1 ביוני.

דוד אמסלם: בסדר.

דוד אמסלם: יש עוד משהו או שאני יכול להביא את העסק להצבעה?

<לירון אדלר: יש לנו הוראת מעבר לגבי עובדי הדברה בעקבות כל מיני הסתייגות שעלו פה, שינינו שם דברים בכמה סעיפים ואני אקריא.

<לירון אדלר: עמוד 46 - -

דוד אמסלם: זה במסגרת זה שהמשרד ישב עם המדבירים והגיע אתם להבנות.

<תומר רוזנר: נכון, וגם בעקבות ההערות של חברי הכנסת.

דוד אמסלם: כן, בסדר.

דוד אמסלם: בבקשה.

<לירון אדלר: עמוד 46 סעיף 52(א) – הוספנו כאן תוספת רק כדי להבהיר שכל המדובר זה על עובדי הדברה שעבדו כבר ערב יום התחילה של החוק.

<לירון אדלר: אז אנחנו כותבים: "על אף האמור בסעיפים 3 ו-6, מי שערב יום התחילה עבד כעובד הדברה כהגדרתו בתקנות הדברת מזיקים (בפרק זה: "עובד הדברה") רשאי לסייע למדביר בביצוע הדברה במדביר רשאי להסתייע בעובד הדברה כאמור, גם אם לא מתקיימים התנאים בסעיף 6, עד תום שלוש שנים מיום התחילה, וימשיכו לחול – כתוב לגבי עובד ההדברה.

<לירון אדלר: זה צריך לחול, ההוראות האלה, גם לגבי המדביר המסתייע – "ימשיכו לחול לגבי המדביר המסתייע ועובד ההדברה הוראות סימן ה' לפרק ג' לאותן תקנות בשינויים המחויבים ובשינוי זה: הסמכויות הנתונות למנהל לפי תקנה 40 יהיו נתונות לרשם לאחר התייעצות עם הוועדה המייעצת.

<לירון אדלר: " 52(ב) – קראנו את זה גם בפעם הקודמת: "על אף האמור בסעיף 7(א)(5)(א), הרשם רשאי להכיר בתקופת עבודה של עובד הדברה לעניין עיסוק בפועל בהדברה כאילו היה בידו רישיון, ובלבד שהוכיח, להנחת דעתו של הרשם, כי עבד כדין ערב יום התחילה במשך חמש שנים לפחות, באופן מקצועי מספק.

<לירון אדלר: (ג) (1) על אף האמור בסעיפים 3 ו-6, מי שהועסק ערב יום התחילה ברשות מקומית כעובד הדברה במשך עשר שנים לפחות, יהיה הרשם רשאי לתת לו היתר מיוחד לביצוע פעולות הדברה מסוימות במסגרת עבודתו ברשות המקומית, גם אם לא מתקיימים התנאים בסעיף 6 ובלבד שהתקיימו התנאים המפורטים בפסקה (3).

<לירון אדלר: " (2) זו פסקה חדשה שנוספה בעקבות ההסתייגויות בדיון הקודם: "(2) על אף האמור בסעיפים 3 ו-6 מי שהועסק ערב יום התחילה כעובד הדברה במשך עשר שנים לפחות, ובתוך שבע שנים מיום התחילה הוא עשוי להגיע לגיל הפרישה כהגדרתו בחוק גיל פרישה התשס"ד-2004, יהיה הרשם רשאי לתת לו היתר מיוחד לביצוע פעולות הדברה מסוימות, גם אם לא מתקיימים התנאים שבסעיף 6 ובלבד שהתקיימו התנאים המפורטים בפסקה (3).

<לירון אדלר: (3) היתר מיוחד כאמור בסעיף זה יינתן אם התקיימו כל אלה: (א) פעולות ההדברה שיכלול הרשם בהיתר הן פעולות בעלות סיכון נמוך לציבור ולסביבה, ולעניין עובדי הדברה ברשויות מקומיות – הן פעולות הנעשות על ידי הרשות המקומית לשם מילוי תפקידיה על פי דין, והכל כפי שקבע השר בצו לעניין זה; (ב) הוא הגיש לרשם בתוך שנה מפרסום הצו כאמור בפסקת משנה (א) בקשה לאישור עבודה כאמור, שתכלול מידע ומסמכים המעידים על עבודתו וניסיונו בביצוע הפעולות, ורשאי הרשם לבחון את בקיאותו בביצוע עבודות כאמור טרם מתן ההיתר המיוחד; (ג) הוא לא הורשע בעבירה אשר מפאת מהותה, חומרתה או נסיבותיה אין הוא ראוי לקבל היתר מיוחד; (ד) הוא מקבל הנחיות לביצוע העבודות ממדביר בעל רישיון מתאים לפי חוק זה.

<לירון אדלר: (2) הרשם ירשום במרשם המדבירים עובד הדברה שניתן לו היתר מיוחד לפי סעיף זה.

<לירון אדלר: (3) הרשם יהיה רשאי להתנות את ההיתר המיוחד בתנאים, לרבות לעניין השתתפות בהשתלמויות מקצועיות.

<לירון אדלר: (4) תוקפו של היתר מיוחד יהיה לתקופה שיקבע בו הרשם, אשר לא תפחת משנה, וניתן יהיה לחדשו לתקופות נוספות ובלבד שסך כל התקופות לא יעלה על שבע שנים מיום שניתן ההיתר לראשונה.

<לירון אדלר: (5) הוראות חוק זה, למעט הוראות סעיפים 3, 4, 6-9, 13א, 15 ו-15א יחולו על מי שבידו היתר מיוחד לעניין פעולות ההדברה שנקבעו בהיתר המיוחד שניתן לו, כאילו היה בידו רישיון מדביר, בשינויים המחויבים ולפי העניין.

<תומר רוזנר: אני רוצה רק להבהיר ולחדד דבר אחד: בדיון שהיה בישיבה הקודמת דובר על כך שההסדר המיוחד יחול על מי שעבר את גיל 60.

<תומר רוזנר: אנחנו מציעים שזה יהיה שבע שנים לפני גיל הפרישה כדי לאפשר גם לנשים שגילן פחות מ-60 אך גיל הפרישה שלהן מוקדם יותר, 62 כיום, יוכלו לעבוד במשך שבע שנים - -

דוד אמסלם: מקובל עלינו.

דוד אמסלם: יש מדבירות?

<תומר רוזנר: אנחנו לא יודעים אבל אנחנו רוצים שיהיה שוויון.

<קריאות: יש, יש.

דוד אמסלם: אחלה.

דוד אמסלם: יש עוד משהו?

<תומר רוזנר: שינוי אחרון, אני מניח, המשרד ביקש לשנות משהו בתוספת, שיציגו בבקשה.

<לירון אדלר: דיברנו על זה בפעם הקודמת, סעיף 55 הוספנו כאן לגבי תקנות ראשונות, עמוד 51: "תקנות ראשונות לפי סעיף 13(א) בעניינים המפורטים בו, יותקנו טרם ביטול תקנות הדברת מזיקים, ולא יאוחר מתום שלוש שנים מיום התחילה.

<לירון אדלר: "

דוד אמסלם: תודה.

<לירון אדלר: ובתוספת יש שני שינויים: שינוי אחד בעקבות ההערה שהיתה פה על נמלים פולשות, זה בעמוד 52, סעיף 2(ב) ו-(ג): במקום "נמלים פולשות" נכתוב "נמלי אש" ו"נמלים נוודיות".

<לירון אדלר: ועוד הערה לתוספת של המשרד: - -

<נטע דרורי: בתוספת הראשונה בחלק ג – מכרסמים – "אוכלוסייה של מכרסמים" במקום "מהסוגים מריון" צריך להיות "מהמינים מריון מצוי".

<נטע דרורי: ולגבי הוראת המעבר – אני טיפה חוזרת אחורה לגבי ההיתר המיוחד – עכשיו אנחנו רואים שלגבי פסקה 4 - תוקפו של היתר מיוחד לתקופה שיקבע בו הרשם, זה חל רק לגבי ההיתר המיוחד בפסקה 2 ולא לגבי 1.

<קריאה: הסיפא של השבע שנים.

<נטע דרורי: השבע שנים זה לגבי התוספת וזה לא לגבי עובד הדברה ברשות מקומית.

<נטע דרורי: דבר נוסף - -

<תומר רוזנר: אז מה את מציעה?

<נטע דרורי: שתוקפו של היתר מיוחד כאמור בפסקה 1, פסקת משנה 1.

<תומר רוזנר: ומה עם עובדי הדברה ברשויות המקומיות?

<תומר רוזנר: לנצח?

<נטע דרורי: זה לא יהיה מוגבל בשבע שנים, בא נגיד ככה.

<תומר רוזנר: אלא?

<נטע דרורי: זה יהיה עד גיל הפרישה.

<תומר רוזנר: עד לפרישה, לא עד גיל הפרישה.

דוד אמסלם: בסדר גמור.

<תומר רוזנר: בעצם אנחנו נכתוב שלגבי עובדי רשויות מקומיות זה יהיה עד שהם יחדלו מתפקידם, לא משנה מתי זה קורה.

<תומר רוזנר: כל עוד הוא עובד הרשות המקומית.

<דובר: הסעיף המהותי - הוא בלאו הכי יכול לעשות את זה רק כשהוא עובד הרשות המקומית.

<נטע דרורי: לא, אבל אם הוא משנה תפקיד או משהו.

<נטע דרורי: עכשיו, עוד דבר שנשמט זה הנושא של האגרה על ההיתר המיוחד, שהיא צריכה להיות – וזה בעצם לא בסעיף הזה אבל קבענו את האגרות לפני שתיקנו את הוראות המעבר והוספנו את ההיתר המיוחד, וקבענו את האגרות להשתלמויות ולבחינות, נדמה לי 150 שקל לרישיון מדביר דירות אז זה צריך להיות גם לגבי ההיתר המיוחד כי זה אותה מתכונת.

<תומר רוזנר: מה אתם מבקשים?

<תומר רוזנר: איזה אגרות אתם מבקשים?

<תומר רוזנר: תפנו לסעיפים שאתם רוצים לגביהם אגרות לגבי היתר מיוחד.

<נטע דרורי: סעיף 42, סעיף האגרות וגם הוראת המעבר - -

<תומר רוזנר: לא, אבל איזה אגרות אתם רוצים בדיוק?

<קריאה: אגרה של מדביר דירות - -

<תומר רוזנר: אגרה שנתית או אגרת בקשה?

<תומר רוזנר: איזה אגרה?

<תומר רוזנר: את כל האגרות אתם רוצים?

<תומר רוזנר: מה שחל על מדביר בדירות אתם רוצים?

<נטע דרורי: כן, מה שחל על מדביר דירות.

<תומר רוזנר: מה שחלק על מדביר בדירות למעט הנושא של ההשתלמויות יחול על בעל ההיתר המיוחד בכל המקומות שזה מופיע לגבי אגרות.

<לירון אדלר: זה בהוראת המעבר.

<תומר רוזנר: רק בהוראת המעבר.

דוד אמסלם: מר כהן, אתה סיימת את הנאומים שלך כבר בישיבה הקודמת.

דוד אמסלם: רק הצבעות.

<תומר רוזנר: אני מבהיר את התיקון לגבי הבקשה האחרונה של המשרד: בסעיף 42 יתוקן סעיף ההסמכה כך שהשר יוכל להתקין תקנות בנושא אגרות גם לגבי מי שבידו היתר מיוחד, ובסעיף הוראות המעבר שבסעיף 53 יקבע שאותן אגרות שנקובות שם לגבי מדביר בדירות יחולו גם לגבי מי שבידו היתר מיוחד לפי הוראת המעבר.

<לירון אדלר: 53 ו-53א.

<לירון אדלר: 53א זה לגבי הגשת בקשה ואגרות.

<לירון אדלר: 53 זה לגבי בחינות, שאין לנו בעצם אגרות.

<לירון אדלר: אז האגרות הרלוונטיות זה רק לגבי אגרת בקשה.

<תומר רוזנר: למה?

<תומר רוזנר: כתוב שאתם יכולים לבחון את - - - יש אפשרות.

<לירון אדלר: אז גם וגם.

דוד אמסלם: טוב, זה בסדר?

דוד אמסלם: סיימנו?

<תומר רוזנר: לאחר שסיימנו את ההקראה ואת השינויים, אני מבקש שיעלו את ההסתייגויות.

דוד אמסלם: משרד המשפטים, משהו רלוונטי לעניין לפני שאני...

<גבי פיסמן: לגבי התיקון האחרון בענין קיום חובת היוועצות עם הסכמה - לתפיסתנו מדובר בהכרעה משפטית בין שני משרדי ממשלה - -

דוד אמסלם: הבנתי.

<גבי פיסמן: - - קבועה ישיבה בשבוע הבא אצל המשנה ליועץ המשפטי לממשלה, ולכן אנחנו נבקש שתאפשרו לנו לקיים את הדיון הזה - -

דוד אמסלם: תקיימו את הדיון.

<גבי פיסמן: לקיים את הדיון באופן שניתן יהיה גם להשפיע עליו כאן, בוועדה, לקבל החלטה מוסכמת בין שני המשרדים ולא להצביע כרגע.

דב חנין: גברתי - -

דוד אמסלם: דב, אל תפריע לי.

דוד אמסלם: אנחנו מתקדמים.

דוד אמסלם: תודה.

<תומר רוזנר: לפני שאנחנו עוברים להסתייגויות, אני מתנצל, יש לנו שני תיקונים נוספים שאנחנו רוצים כן להביא לתשומת הלב: אחד שקשור לנושא של הנוהל הזה – בישיבה הקודמת הקראנו פסקה בתוך הסעיף שמתקן את חוק הגנת הסביבה, שעניינו תיקון רחב שמתייחס לכל סעיף 19, וכמובן בעקבות התיקון הזה הסעיף הזה יימחק ולא ייכלל בהצעת החוק.

<תומר רוזנר: הדבר השני שנשאר פתוח בישיבה הקודמת הוא לגבי הוועדה המייעצת שנדונה כאן.

<תומר רוזנר: בישיבה הקודמת נשארה שאלה פתוחה שאתם צריכים להכריע בה לגבי מדבירים כחלק מהוועדה הזאת.

<תומר רוזנר: היה ויכוח בין נציגי הממשלה לבין המדבירים בשאלה אם המדבירים צריכים להיות חברים בוועדה או משקיפים בה.

<תומר רוזנר: לטעמנו, אני חושב שעמדת הממשלה בעניין הזה יותר נכונה כיוון שהוועדה הזאת מכריעה בעניינם של המדבירים, ראוי שהם לא יהיו חברים בה אלא משקיפים אבל ההכרעה בידכם אם אתם רוצים להשאיר אותם כחברים או כמשקיפים.

דוד אמסלם: דרך אגב, מה גודל הוועדה?

<תומר רוזנר: הוועדה כוללת חמישה חברים.

דוד אמסלם: מתוכם אחד המדבירים?

<לירון אדלר: מתוכם נציג ציבור שיש לו מומחיות בתחום ההדברה, וחוץ מזה יש עוד שני משקיפים שהם מדבירים.

<לירון אדלר: אבל הוועדה, בגלל שהיא יכולה לנקוט אמצעי משמעת נגד המדבירים - -

<קריאה: זה לא בדיוק אמצעי משמעת.

<תומר רוזנר: אמצעים מינהליים.

דוד אמסלם: אז למה זה מפריע שאחד מהם חבר בוועדה?

דוד אמסלם: נגיד בוועדה לבחירת שופטים, אין עורכי דין?

דוד אמסלם: כדי לשמור על פרופורציות.

דוד אמסלם: אז בואו נחליט שאחד יהיה חבר ואחד משקיף?

<נטע דרורי: הבעיה של ניגוד העניינים לגבי החלטות ספציפיות של מדבירים ספציפיים כאשר אחד המדבירים הוא בעצמו חבר והוא שותף להחלטה היא - -

דוד אמסלם: אבל אני אמרתי שבוועדה לבחירת שופטים יש עורכי דין.

דוד אמסלם: גם הם יכולים לבוא לבית המשפט והם גם נמצאים בניגוד עניינים מסוים, אפילו יותר גרוע מזה.

דוד אמסלם: אז מה?

<קריאה: אבל הוועדה לבחירת שופטים היא לא גוף רגולטורי.

<קריאה: זה לא מקובל שבגוף מפקח יושב נציג של הגוף המפוקח.

דוד אמסלם: הבנתי.

דוד אמסלם: דרך אגב, זה יותר מסובך, לדעתי יותר גרוע אבל דרך אגב, יש שם אנשי מקצוע שהם מחוץ למשרדים?

דוד אמסלם: איזה מומחה לנושא?

<יצחק בן דוד: כן.

<קריאה: בתנאי שהוא חבר וועדה.

דוד אמסלם: כן, כן.

דוד אמסלם: אל תצביע יותר.

דוד אמסלם: לא צריך.

דוד אמסלם: אמרתי שזה כבר לא דיון שאתם משתתפים בו.

דוד אמסלם: מבחינתי, אתם מה שנקרא על תקן שומעים בלבד.

דוד אמסלם: יש אנשי מקצוע בוועדה הזאת, אז בסדר, נשאיר את זה ככה.

דוד אמסלם: רבותי, לגבי ההסתייגויות, אנחנו עוברים להסתייגויות.

יואב בן צור: אני רוצה בבקשה להסיר את כל ההסתייגויות שלי.

דוד אמסלם: הוסרו גם ככה.

דוד אמסלם: הייתי משכנע אותך להסיר אותן.

יואב בן צור: למה אתה לא משתף אותי בעניין?

דוד אמסלם: נשמה, עזוב.

דוד אמסלם: הרי בסופו של דבר אנחנו מגיעים להבנה.

דוד אמסלם: גם חבר הכנסת סמוטריץ - - -

<לאה קריכלי: חבר הכנסת בצלאל סמוטריץ התקשר והודיע שהוא מושך את ההסתייגויות.

דוד אמסלם: טוב.

דב חנין: אדוני היושב ראש, אנחנו מבקשים להצטרף להסתייגויות של מרצ ושל המחנה הציוני.

דוד אמסלם: אתה לא יכול עכשיו.

דוד אמסלם: אבל למה לך?

דוד אמסלם: קראת אותן?

דוד אמסלם: תגיד לי מה ההסתייגויות.

<תומר רוזנר: הוגשו על ידכם הסתייגויות, וחבר הכנסת אבו מערוף משך אותן.

דב חנין: בסדר.

דב חנין: ההגדרה של בית גידול למזיקים, הגדרה של מרצ.

דב חנין: אתה רוצה שאני אעבור על ההסתייגויות אחת אחת?

דוד אמסלם: עזוב, לא צריך.

דוד אמסלם: כן, בבקשה.

דב חנין: רשות הדיבור לכל החברים.

<ישי יודקביץ: הוועדה לא הצביעה עדין פרוצדוראלית בדיון על סעיף 46 השנוי במחלוקת, אז שר הביטחון הכניס מכתב, שלח לך מכתב שהוא מבקש רביזיה לכשתתקיים ההצבעה, וההצבעה תהיה נגד שר הביטחון, אז אנחנו מבקשים רביזיה.

דוד אמסלם: אתה מבקש רביזיה אחרי שהצבענו, לא עכשיו.

<קריאות: - - -

דוד אמסלם: קודם כל, צריך להשיג את זה המשרד.

דוד אמסלם: אתה תגיש את הרביזיה אחרי שנצביע, לא עכשיו.

דוד אמסלם: חכה שנצביע, אולי תתחרט.

<ישי יודקביץ: אדוני היושב ראש, אתה מקבל פה החלטה נגד שלושה שרים של הממשלה.

<ישי יודקביץ: לכן, אני מבקש שהרביזיה - -

דוד אמסלם: סליחה אדוני, אני כבר דן בנושא הזה לפחות שלוש, ארבע ישיבות.

דוד אמסלם: אני יודע מה אני עושה, אתה לא צריך לספר לי - -

<ישי יודקביץ: זה משרדי ממשלה - -

דוד אמסלם: בסדר, בסדר.

<תומר רוזנר: אם רוצים להציג תמונה מלאה צריך להביא לתשומת לב הוועדה ששר הביטחון ביקש להביא את הנושא לדיון בוועדת השרים לחקיקה, וועדת השרים סירבה לדון בנושא.

דוד אמסלם: תומר עזוב, אני לא נכנס לנישה הזאת כרגע.

דוד אמסלם: אנחנו כרגע נמצאים בקטע של ההסתייגויות.

דוד אמסלם: דב, אתה רוצה - -

יעל כהן-פארן: אני רוצה להודיע שאני מסירה את ההסתייגות.

דוד אמסלם: מאה אחוז, תודה רבה.

דוד אמסלם: בבקשה, דב חנין.

<ישי יודקביץ: אז יש לשר הביטחון הסתייגות, אם אתם ממשיכים עם הסעיף הזה.

דוד אמסלם: ששר הביטחון יבוא לפה ויגיש את ההסתייגות שלו.

<ישי יודקביץ: הנה, יש פה הסתייגות בכתב - -

דוד אמסלם: ראיתי.

<תומר רוזנר: הוא יכול להגיש בכתב.

דוד אמסלם: אנחנו נצביע על ההסתייגות.

דוד אמסלם: בבקשה, אתה רוצה לומר כמה מילים?

דב חנין: לא, תודה אדוני.

דב חנין: אני רק ביקשתי להירשם למליאה.

דוד אמסלם: במליאה אין בעיה.

דוד אמסלם: רבותי, בואו נתחיל בהצבעה על ההסתייגויות.

<תומר רוזנר: מונח בפניכם דף ההסתייגויות ואפשר להצביע לפי מספרי ההסתייגויות.

דוד אמסלם: אנחנו נלך לפי המספרים.

דוד אמסלם: בבקשה תקריאי את ההסתייגויות.

<לירון אדלר: ההסתייגות לסעיף 2, הסתייגות מספר 1 של קבוצת מרצ.

דוד אמסלם: הסתייגות מספר 1 – מי בעד?

דוד אמסלם: בעד – 1

דוד אמסלם: נמנעים – אין

דוד אמסלם: ההסתייגות לא התקבלה.

דוד אמסלם: הלאה.

<לירון אדלר: הסתייגות מספר 2 גם כן של קבוצת מרצ.

דוד אמסלם: הסתייגות מספר 2 של קבוצת מרצ, מי בעד?

דוד אמסלם: מי נגד?

דוד אמסלם: בעד – אין

דוד אמסלם: נמנעים – אין ההסתייגות לא התקבלה.

דוד אמסלם: ההסתייגות לא התקבלה.

<תומר רוזנר: מכיוון שנציגי מרצ לא נמצאים כאן, אם זה מקובל על כל חברי הוועדה שנמצאים, להצביע על כל הסתייגויות מרצ כמקשה אחת.

דוד אמסלם: בוודאי.

דוד אמסלם: מי בעד ההסתייגויות של מרצ כמקשה אחת?

דוד אמסלם: בעד – 1

דוד אמסלם: נמנעים – אין

דוד אמסלם: ההסתייגויות כמקשה אחת של קבוצת מרצ לא התקבלו.

<תומר רוזנר: הסתייגויות חבר הכנסת מקלב – הוא לא נמצא כאן ולכן צריך להצביע על ההסתייגויות שלו.

<תומר רוזנר: גם אפשר כמקשה אחת.

דוד אמסלם: מי בעד ההסתייגות כמקשה אחת של חבר הכנסת מקלב?

דוד אמסלם: בעד – אין

דוד אמסלם: נמנעים – אין

דוד אמסלם: ההסתייגויות לא התקבלו.

<תומר רוזנר: יש את ההסתייגות של שר הביטחון לסעיף 46.

דוד אמסלם: מי בעד ההסתייגות של שר הביטחון?

דוד אמסלם: מי נגד?

דוד אמסלם: בעד – אין

דוד אמסלם: נמנעים – אין

דוד אמסלם: ההסתייגות לא התקבלה.

<ישי יודקביץ: אני מזכיר שאנחנו מבקשים רביזיה.

דוד אמסלם: אדוני, אם אתה תפריע לי, אני גם אוציא אותך.

דוד אמסלם: אל תדאג, אני שמעתי, אני אתן לך את הזכות להגיד את ההסתייגות.

דוד אמסלם: אנחנו לא הצבענו על החוק כי זה רק ההסתייגויות.

עבדאללה אבו מערוף: תן לנו את התענוג פעם אחת להצביע נגד שר הביטחון.

דוד אמסלם: חבר הכנס אילטוב מבקש גם למשוך את ההסתייגויות שלו, זה מה שכתוב לי כאן.

<תומר רוזנר: אילטוב מושך את ההסתייגויות.

<תומר רוזנר: לכן, לאחר שנדחו כל ההסתייגויות ניתן להצביע על הצעת החוק לקריאה שניה ולקריאה שלישית בנוסח שהוצג על ידי הוועדה, על כל השינויים, כפי שהוצגו בדיונים הקודמים ובדיון הנוכחי.

דוד אמסלם: ורק אחרי זה אפשר לבקש רביזיה?

<תומר רוזנר: כן.

דוד אמסלם: מי בעד הצעת החוק בקריאה שנייה ושלישית, על כל השינויים שהיו בכל הישיבות.

דוד אמסלם: מי בעד?

דוד אמסלם: בעד – 8

דוד אמסלם: נמנעים – אין

דוד אמסלם: עכשיו אתה יכול לבקש רביזיה.

<ישי יודקביץ: אני מבקש רביזיה על ההצבעה לגבי סעיף 46 לחוק.

<ישי יודקביץ: אני מבקש שהרביזיה תוחלט בעוד שבועיים אחרי שתהיה הישיבה אצל המשנה ליועץ המשפטי לממשלה כדי שהרביזיה תהיה - -

עבדאללה אבו מערוף: הוא יכול לבקש רביזיה?

<ישי יודקביץ: - - אחרי שיהיה את הדיון הראשון במשרד המשפטים - -

<תומר רוזנר: כיוון שהאדון המבקש איננו שר או סגן שר למיטב ידיעתי, ולא נאמר כאן שנציג המשרד יכול לבקש בקשה לדיון מחדש - -

<ישי יודקביץ: שמנו מכתב.

<תומר רוזנר: המכתב הוא הצעה לשינוי החוק ולא בקשה - -

<ישי יודקביץ: לא, לא, יש לנו מכתב של רביזיה.

דב חנין: כדי לגמור את הסיפור, את הסאגה הזאת, אני מוכן להגיש - -

<תומר רוזנר: השר מבקש בקשה לדיון מחדש.

דוד אמסלם: זה הרביזיה?

דוד אמסלם: אז אנחנו ניפגש כאן בשעה 11:30, דיון ברביזיה.